巴士港女vs大叔片瘋傳!港女不滿被碰掀罵戰:唔好走囉 後續慘了
搭巴士人多擠逼易生爭執。本港網絡流傳1段影片,見到大嶼山巴士上有港女疑不滿被大叔碰撞,大鬧巴士與大叔爭執,導致全車停駛,更揚言「(全車)唔好走囉!」。司機與其他乘客見狀紛紛勸架,後來有人「道歉」希望平息事件讓車長開車,但港女未有收口,還愈罵愈大聲,最終被全車乘客「圍攻」。
影片引來網民熱議,不少人批評港女行為自私,「逼巴士係咁㗎喇!怕俾人撞到就坐的士喇!、「累成車人陪妳喺度嘥時間!真係不知所謂!」。
有網民周日(3月31日)在Facebook群組「巴士的事討論區~更新版」發布1段1分49秒
,留言形容「大嶼山巴士乘客好好火」。影片一開始就見到,巴士車廂內司機位至樓梯位都站滿乘客,當時有港女與大叔正在爭執,巴士車長未有開車,站起來勸說「而家全部都唔好有問題喇,好無?」。大叔則質問港女「我撞到妳邊度?我而家問緊妳啊!」。港女回應「你褪返埋啲隻腳啦!人哋兩隻腳拍埋一齊啊!見唔見到啊!」。不過,片段拍攝不到涉事女子。
雙方爭罵持續,站在旁邊的男乘客無奈表示「1人少句唔好嘈,如果唔係成車唔使走㗎喇……」,惟港女竟揚言「(全車)唔好走囉!你咁樣錐人」。男乘客重複「唉,1人少句啦,1人少句啦……」,亦有女乘客加入勸止,「唔好騷擾司機揸車,擔誤大家時間啊真係」。
不過雙方未有停下,大叔不滿道「妳錐X咗我兩下!」,港女向乘客反嗆「咁係咪佢(大叔)唔啱先,錐人仲話人哋望佢!」。車長唯有再站起來勸說,「大家算啦好無?好小事啫係咪?」,但大叔指「唔係話算唔算啊!而家(港女)錐X咗我兩下,又話我寸,又話我望妳,我都唔知撞到妳邊度!」,而港女反駁,「錐人哋背脊,撞到你,點撞到你啊?你隻腳伸晒出嚟!」。
這時站在旁邊的男乘客再勸說「1人少句」,然而疑似大叔女兒亦加入戰團,向港女表示,「咁而家仲使唔使我老竇話對唔住妳啊?」,港女則說「你錐人有無講句對唔住啊,唔出聲!」,大叔隨即反駁「妳出聲,妳話妳撞到我,妳郁我手,跟住又話我寸!」。
雙方爭執不休,站在旁邊的男乘客明言他首先道歉,希望平息事件,大叔於是向車長指「道咗歉喇,無事喇,開車啦」。當車長坐回座位準備開車,可是港女沒有停下,還愈罵愈大聲,結果被全車乘客圍攻。影片至此結束。
影片引來網民熱議,不少人批評港女行為自私,「逼巴士係咁㗎喇!怕俾人撞到就坐的士喇!、「累成車人陪妳喺度嘥時間!真係不知所謂!」、「阻住晒司機開車」、「聲大大無貨賣」。也有人認為難定雙方對錯,應讓2人下車「冷靜一下」,以免阻礙其他乘客。